钦定古今图书集成/方舆汇编/职方典/第1128卷 > 汉阳府学校考 府志
## 钦定古今图书集成/方舆汇编/职方典/第1128卷 > 汉阳府学校考 府志

本府

汉阳府学　在凤栖山麓，汉阳县治西。“创自宋庆历间。明洪武初鼎建。成化戊戌，知府何淡修。弘治初，知府张锐等复修。嘉靖、万历间，本府亦皆相继修理，并升大殿。” 大成门、棂星门旧有龙门、射圃，兵燹之后，悉遭焚毁。

皇清顺治六年，知府傅应星重建正殿、东西庑、戟门。

泮池、棂星门、名宦、乡贤二祠。明伦堂、启圣祠。敬一亭与启圣祠并在明伦堂后，凤栖山上。仙官祠在敬一亭东南，规制如旧。

教授、训导二衙　俱在学宫内。

凤山书院　在学后。明赵蕃、蔡镒读书处。“学基　西南基地二段，每年共认租银一两。连民房界基地一段，每年认租银一钱。”

学田　一户，黄学田。额田一十三石六斗五升，共计五十六坵。系中则田，计八十一亩二分有奇；塘三口，计十八亩二分有奇；田塘共计九十九亩五分有奇。坐落柏泉乡城隍台。额载：民米五石五斗七升三合。人丁二丁半，桑丝一两，每年完条饷正银七两一钱五分零。南漕正米共三石二升七合，逐年在县完纳凑解正饷。每石中田八石起科，共该谷一百九石六斗。除完纳饷银米外，实存学谷四十九石六斗。每石折价银二钱八分，共折纳租银十三两七钱八分五釐有零。

一户叶学田额田五石，共计二十七坵。上田十一亩一分九釐有奇，中田二十亩有零，计地一十四亩有零，塘一口六分三釐零。上、中田、地塘共计四十六亩六分二釐零。坐落汉阳新店铺。额载民米二石三斗七升、麦粮三斗六升九合，官米一斗八升四合。人丁一丁，在汉阴里三甲当差。每年完条饷正银三两四钱九分南漕正米共一石二斗八升有奇，上田每石十石起科，中田每石九石起科，共租谷四十六石八斗五升外，地课银一两六钱。除完条饷银米外，实存学谷三十七石二斗五升，每石折银二钱七分，共折纳学租银十两有奇。

一户，吴学田额田五石，共计一十九坵。上、中田十五亩，下田十九亩六分七釐有奇，下地一亩，公私塘三口，计六亩八分三釐有奇。田地塘共计四十二亩五分一厘有奇。坐落汉阳马家渡。本田额载民米二石二斗五升，麦粮九升五合，官米四升二合有零。人丁一丁，在汉阴里二甲当差。每年完条饷正银三两有零，南漕正米共一石二斗，在县完纳凑解正饷。中上田每石十石起课，下田每石九石起课，共租谷四十七石一斗。除完条饷银米外，实存学谷三十四石五斗，每石折价银二钱九分，共折纳学租银十两。一户黄学曾一田三石四斗，共计十四坵。中田十二亩零五分有奇，下田八亩四分有奇，下地三亩三分有奇，中、下田地共计二十四亩零三分有奇，坐落汉阳柏泉山瓦匠湾。本田载民米一石八斗三升五合，麦粮一斗七升八合，官米

九升，《山丝》七钱三分一厘。人丁一丁，在丰乐里二甲当差，每年完条饷正银二两六钱五分七釐。南漕正米共一石一升，在县完纳凑解正饷。每石中田八石起科，下田七石起科，共该谷二十五石八斗四升一合。除完条饷银米外，实存学谷十五石四斗七升一合。每石折价银三钱，共折纳租银四两六钱四分有奇。

一户“张伏” 二田额田一石五斗，共计六坵；中田四亩一厘，下田四亩八分，中、下田共计八亩八分一厘。坐落柏泉乡骡子庙。本田额载民米七斗五升，人丁半丁，在丰乐里三甲当差。每年完条饷正银八钱六分二釐有奇，南漕正米四斗一升有奇，在县完纳凑解正饷。每石中田八石起科，下田七石起科，共该租谷十一石四斗四升。除完条饷银米外，实存学谷六石六斗四升。每石折价银三钱，共折纳租银一两八钱七分。一户黄学田，额田二石一斗，共计六坵。中田六亩六分有奇，下田七亩三分有奇，中下田共计十四亩有奇。坐落柏泉乡骡子庙。本田载米一石二斗。人丁半丁，在丰乐里三甲当差，每田完条饷正银一两二钱六分五釐，南漕正米六斗有零，在县完纳凑解正饷，每石中田八石起科，下田七石起科，共租谷十五石七斗。除完条饷银米外，实存学谷九石二斗二升。每石折价银三钱，共折纳租银二两七钱七分有奇。

一户黄学田额田二石四斗，共计十一坵。中田七亩八分有奇，下田七亩一分有奇，中、下田共计十四亩九分有奇，坐落柏泉山骡子庙。本田载民米一石二斗五升。人丁半丁，在怀二里五甲当差，每年完条饷正银一两四钱七分五釐，南漕正米共五斗八升七合，在县完纳凑解正饷，每石中田八石起科，下田每石七石起科共租谷十八石。除完条饷银米外，实存学谷十石零四斗。每石折价银三钱，共折纳租银三两一钱二分。

以上共学田三十三石零五升。除完《条饷》银米外，实存学租谷共一百六十三石零二升七合。每年折纳租银四十六两二钱八分，听院道批赈府县两学贫生取领。

汉阳县学　在南纪门内。永乐初建。正统癸亥裁革，以其地为千户所。万历初复兴。乙酉，知府王学古、知县喻应台等重建。丁酉，大整葺之。戊申水圮，知府舒体震重修。壬子，郡守马御丙建棂星门。崇祯末，递遭兵燹，一切圯坏。

皇清顺治十四年，太守丘慨然鼎新建。

先师庙东西庑、戟门、泮池、屏墙、名宦、“乡贤” 二祠。棂

星门明伦堂龙门坊顿复旧观。

教谕厅　在学内

训导厅　在学后

“《学基　》兵火后兵马” 占住，今为小教场。

学田　一。买山阳乡祝受田，计租十五石。万历二十一年癸巳，抚台郭置。

一、买吴文学田，计租五十石，课银三两。万历三十一年，学宪窦于偁捐置。

一、买杨廷四等麦地草场，共计五百亩。岁入舆府学均分。万历三十六年、汉阳县知县置。《外县》

汉川县学　在县治东北。元至元二十六年，县治自刘家隔改建今地，儒学与县同，迁于此。明洪武初，知县张敬建。正统七年修，岁久颓圮。嘉靖元年重修。二十五年，知府贾应春奉院改迁于伏龙山“开天观之址。四十三年，因科目不利，复迁旧址，颇恢其制。万历十九年重修。二十五年，知县沈立敬刱屏墙东西各建” 一坊，岁久败坏。三十八年，知府舒体震等鼎建。其“射圃” 、“社学” 、兴贤街、文水沟，俱督学窦于偁等清复。兵火后，庙寝渐圯。

皇清顺治九年，知县冀应熊捐资重修，改泮池，易“棂”

星门午向。十七年教谕邹山重修“启圣祠。” 康熙元年又重修门屏頖池暨

先师庙东西庑、戟门、名宦、乡贤二祠。明伦堂，敬一。

亭

教谕宅　在学内

训导宅　在学宫侧

学基　坐落在城五铺

社圃　：东至街口，南至顾宦界，西至王宅墙界，南至城隍庙，北至阮宅界，又北至文水沟。学田　共三十五亩五分。坐落长城乡七里庙，万历间生员程万里捐。每亩征租谷一石二斗。自壬子年起，每租谷一石，照常平仓口折银二钱。其下则田，先年洪水沉没九亩五分，详明无。

耕。其馀所收，除完正供外，馀银奉文赈给贫生。如遇水旱，勘田减租，年终造册报上。